Na osnovu Odluke Vlade Bosansko - podrinjskog kantona Goražde broj: 03-14-\_\_\_\_\_\_\_\_\_\_/16 od \_\_\_\_\_\_\_\_\_\_\_\_\_\_\_\_\_.godine, o davanju saglasnosti na Programa utroška sredstava „Program podrške razvoju privatnog sektora za unaprijeđenje proizvodnje na području Bosansko-podrinjskog kantona Goražde“ za 2016.godinu, utvrđenog na ekonomskom kodu 614500 – Subvencije privatnim preduzećima i poduzetnicima, Ministarstvo za privredu Bosansko-podrinjskog kantona Goražde ***o b j a v lj u j e:***

**J A V N I  P O Z I V**

*za dostavljanje prijedloga projekta za finansiranje iz Programa utroška sredstava „Program podrške razvoju privatnog sektora za unaprijeđenje proizvodnje na području Bosansko-podrinjskog kantona Goražde“ za 2016.godinu*

**I Predmet i svrha javnog poziva**

Predmet javnog poziva je prikupljanje prijedloga projekta za sufinansiranje iz budžeta Bosansko-podrinjskog kantona Goražde u okviru Programa podrške razvoju privatnog sektora za unapređenje proizvodnje na području Bosansko-podrinjskog kantona Goražde za 2016.godinu, kako bi se stvorili uslovi za zapošljavanje, rast i razvoj privatnog sektora i unaprijeđenje privredne strukture Bosansko-podrinjskog kantona Goražde a koji se nalaze na području Bosansko-podrinjskog kantona Goražde.

**II Ciljne grupe**

Na Javni poziv mogu aplicirati sva preduzeća iz prerađivačke industrije iz industrijskih zona na područja Bosansko-podrinjskog kantona Goražde koji ispunjavaju opšte i posebne ciljeve.

**III Opšti i poseban cilj programa**

Opšti cilj programa je pomoć privrednim društvima iz industrijskih zona na području Bosansko-podrinjskog kantona Goražde kroz podsticanje novog zapošljavanja ili osvajanja novih tržišta.

Program sadži poseban cilj za 2016.godinu koji je usklađen sa opštim ciljem programa**.**

Poseban cilj programa je :

* razvoj izvozno orijentisane prerađivačke industrije.

- U okviru razvoja izvozno orjentisane prerađivačke industrije obezbjedit će se podrška u aktivnostima koje doprinose povećanju broja zaposlenih radnika i boljih uslova poslovanja u izvozno orjentisanim privrednim društvima koja zapošljavaju više od 50 zaposlenih radnika.

- Podrška za razvoj izvozno orjentisane prerađivačke industrije planirana je za projekte i aktivnosti koje uključuju kombinaciju aktivnosti na izgradnji, rekonstrukciji ili proširenju industrijskih objekata; nabavci mašina i opreme neophodnih za proizvodnju novih proizvoda ili proširenje proizvodnje uvođenjem novih tehnologija; nabavku mašina i opreme koje otklanjaju uska grla u procesu proizvodnje, poboljšanju uslova rada, sigurnosti na radu i zdravlja radnika sa aktivnostima na otvaranju novih radnih mjesta, zapošljavanju kvalifikovane i stručne radne snage, te aktivnostima na poboljšanju uslova i sigurnosti na radu.

-Podrška je planirana i za aktivnosti na unaprijeđenju stanja okoliša i njegove zaštite u industrijskim zonama na području Bosansko-podrinjskog kantona Goražde.

-Podrška je planirana i za rekonstrukciju saobraćajnica unutar industrijskih zona i puteva koji spajaju industrijske zone sa magistralnim cestama i rekonstrukcije javnih parking prostora za potrebe radnika.

**IV Planirana sredstva**

Planirana sredstva za provođenje Programa definisana su Budžetom – Izmjenom i dopunom Budžeta Bosansko-podrinjskog kantona („Službene novine Bosansko-podrinjskog kantona Goražde“, broj: 03/16), na ekonomskom kodu 614 500– Subvencije privatnim preduzećima i poduzetnicima u iznosu od 8**0.000 KM.**

**V Korisnik sredstava**

Korisnici sredstava mogu biti lica koja ispunjavaju opšte i posebne uslove programa, koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog programa.

**VI. Pravo učešća**

Opšti uslovi za učestvovanje u programu su:

* da su registrovana kao privredna društva shodno odredbama Zakona o privrednim društvima F BiH,
* da imaju registraciju na prostoru Bosansko-podrinjskog kantona Goražde,
* da u momentu podnošenja aplikacije imaju više od 50 stalno zaposlenih radnika na neodređeno vrijeme,
* da obavljaju djelatnost na prostoru Bosansko-podrinjskog kantona Goražde
* da su registrovana minimalno 2 godine od dana podnošenja aplikacije za učestvovanje u programu

**VII. Odabir korisnika sredstava**

Sve dostavljene prijedloge projekata u skladu sa odredbama Programa, procjenjuje Komisija imenovana od strane Ministra za privredu Bosansko-podrinjskog kantona Goražde.

Nakon provedene procedure apliciranja,selekcije i evaluacije, najbolje rangirani prijedlozi projekata će biti odobreni nakon što Vlada Bosansko-podrinjskog kantona donese Odluke u skladu sa odredbama Programa.

**VIII. Obavezni prilozi**

Aplikanti su dužni dostaviti prijedloge projekata u formi koja je propisana od strane Ministarstva za privredu Bosansko-podrinjskog kantona Goražde. Forma za dostavljanje prijedloga projekata, zahtjeva kao i Program utroška sredstava može se preuzeti sa internet stranice [**www.bpkg.gov.ba**](http://www.bpkg.gov.ba).

Uz prijedlog projekta, aplikanti su obavezni priložiti:

* Sudsko rješenje o registraciji sa svim pojedinačnim prilozima;
* Uvjerenje o izmirenim obavezama od poreske uprave;
* Uvjerenje o izmirenju obaveza PIO/MIO sa podacima o broju prijavljenih radnika;
* Uvjerenje da odgovorna osoba u posljednjih 5 godina nije osuđivana u sudskom postupku za kršenje zakona u smislu poslovnog ponašanja;
* Uvjerenje da nije pred stečajem ili likvidacijom;
* Izvještaj o finansijskom osiguranju (bilans stanja i bilans uspjeha za prethodnu godinu);

Uvjerenja nesmiju biti starija od 3 (tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene.

**IX. Podnošenje prijedloga projekata**

Prijedlozi projekata sa traženim prilozima se dostavlja u zatvorenoj koverti na adresu: Ministarstvo za privredu Bosansko-podrinjskog kantona Goražde

ul Višegradska 2a, Goražde 73000,

sa naznakom: za javni poziv za odabir korisnika sredstava po Programu utroška sredstava „Program podrške privatnim preduzećima i poduzetnicima na području Bosansko-podrinjskog kantona Goražde” za 2016. godinu

**„NE OTVARAJ“**

Rok za dostavljanje ponuda je 3 dana od dana objavljivanja Javnog poziva na oglasnoj ploči Bosansko-podrinjskog kantona Goražde i sredstvima javnog informisanja ili do 27.12.2016.godine do 16,00 sati.

X. Ostale odredbe

Sa kandidatima čiji se projekt-program prihvati, Ministarstvo za privredu će potpisati Ugovor o implementiranju dodijeljenih sredstava, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za natječaj mogu se dobiti svakim radnim danom

putem telefona broja 038/228-640 od 08,00 do 16,00 sati ili u zgradi Ministarstva za privredu Bosansko-podrinjskog kantona Goražde.

**Broj:\_\_\_\_\_\_\_\_\_\_\_\_\_\_\_\_\_\_**

**Goražde, \_\_\_\_\_\_\_\_\_\_\_\_\_\_**

**M I N I S T A R**

***Meho Mašala***